
REFERAT
privind modificarea şi completarea  Hotărârii Consiliului Local nr. 290/03.08.2011 privind aprobarea contractarii unei finantari rambursabile interne/externe în valoare de maxim 50 milioane euro în vederea achizitionarii de tramvaie si modernizarea depoului


În data de 03.08.2011, prin Hotărârea nr. 290, Consiliul Local al Municipiului Timişoara a aprobat contractarea de către Primăria Municipiului Timişoara a unei finanţări rambursabile interne/externe în valoare de maxim 50 milioane euro în vederea achiziţionării de tramvaie şi modernizarea depoului.


În urma analizei condiţiilor din piaţa financiar-bancară şi a discuţiilor purtate cu instituţii financiare internaţionale, a fost identificată posibilitatea atragerii de capital atât în EUR cât şi în RON. 
În forma actuală Hotărârea Consiliului Local nr. 290/03.08.2011 nu permite contractarea unui împrumut în RON, existând astfel riscul de a pierde oferte de creditare foarte avantajoase pentru Primăria Municipiului Timişoara. Aceste oferte indicative prezentate de instituţii financiare internaţionale precum Banca Europeană de Investiţii şi International Finance Corporation comportă costuri reduse faţă  de ofertele băncilor comerciale din România.
De asemenea, ţinând cont de evoluţia recentă a cursului de schimb EUR/RON şi de faptul că veniturile Municipiului Timişoara sunt realizate în lei, a fost identificată necesitatea diminuării expunerii la riscul valutar prin introducerea posibilităţii de contractare parţială a finanţării în lei. 
În conformitate cu Studiul de oportunitate nr. 14826/30.09.2011 întocmit de Regia Autonomă de Transport Timişoara, se propune introducerea unei Anexe la Hotărârea Consiliului Local nr. 290/03.08.2011, după cum urmează:
	Nr. Crt.
	Denumire obiectiv
	Valoare (euro)
	Valoare (lei)

	1
	Achiziţia a 15 tramvaie noi
	46.600.000
	202.710.000

	2
	Modernizare depou

	2.1
	Modernizare hală de reparaţii, reţea linie contact
	1.860.000
	8.091.000

	2.2
	Dotări tehnice pentru mentenanţă
	1.540.000
	6.699.000

	Total
	50.000.000
	217.500.000


Cursul utilizat pentru conversia sumelor este 1 euro = 4,35 lei (curs BNR la data de 07.12.2011)
Faţă de cele de mai sus, în vederea realizării obiectivelor de investiţii identificate a fi prioritare de către aparatul de specialitate al Primarului, supunem spre aprobare următoarele:
· modificarea titlului Hotărârii Consiliului Local nr. 290/03.08.2011, după cum urmează: „Hotărârea nr. 290/03.08.2011 privind aprobarea contractării unei finanţări rambursabile interne/externe în valoare de maxim 50 milioane euro sau echivalent lei în vederea achiziţionării de tramvaie şi modernizarea depoului”;

· modificarea art. 1 din Hotărârea Consiliului Local nr. 290/03.08.2011, după cum urmează:  „Art. 1. - Se aprobă contractarea unei finanţări rambursabile interne/externe în valoare de maxim 50 milioane euro sau echivalent lei, cu o maturitate cuprinsa intre 15 si 20 ani.”
· modificarea art. 2 din Hotărârea Consiliului Local nr. 290/03.08.2011, după cum urmează: „Art. 2. - Contractarea finanţării rambursabile interne prevăzută la art. 1 se face pentru realizarea investiţiilor publice de interes local privind achiziţionarea de tramvaie pentru transportul public local din municipiul Timişoara şi pentru modernizarea depoului, in conformitate cu anexa nr. 1 la prezenta hotarare, care face parte integranta din aceasta.”

